Bloody Mary

"Bloody Mary" הוא שיר שהוקלט על ידי הזמרת-יוצרת האמריקאית ליידי גאגא, מתוך אלבומה השני, Born This Way‏ (2011). השיר יצא לאור ב-23 במאי 2011, על ידי חברות התקליטים סטרימליין, אינטרסקופ רקורדס וקון לייב. מילות השיר עוסקות בנצרות, כמו גם במרים המגדלית. השיר הגיע למקום ה-17 במצעד שירי הדאנס/אלקטרוני של בילבורד. השיר נכתב על ידי ליידי גאגא, די ג'יי וייט שאדו ופרננדו גריבאי והופק על ידי ליידי גאגא, קלינטון ספארס, די ג'יי וייט שאדו ופרננדו גריבאי. השיר הונדס מוזיקלית על ידי ביל מלינה, תוך שהוא עצמו הוקלט בסטודיו 301, שנמצא בסידני, אוסטרליה בין שנת 2010 לשנת 2011. בשיר יש אזכורים למספר אירועים, נושאים ואישים, כדוגמת: דת הנצרות, מרים המגדלית, ישו (וצליבתו), פונטיוס פילאטוס, תת-תרבות הפאנק, ומיכלאנג'לו (ופסלו "הפייטה הפלורנטינית"). בנוסף לכך, יצא השיר בסמוך לצאת האלבום Born This Way, בו הוא נכלל. הרמיקס הרשמי של השיר נעשה על ידי דה הורורס. השיר זכה לביקורות חיוביות בדרך כלל מטעם מבקרי המוזיקה. ארווה היידר מ-Metro כינתה את השיר "קוקטייל מועדונים בעל קצב נהדר, המשלב נושאים דתיים". במגזין בילבורד כינו אותו "שיר טראנס עם מקהלת נזירים ששרים 'גאגא' ('Gaga') בשילוב דפורמציית הקתדרלה". ג'ודי רוזן מרולינג סטון תיארה אותו כבעל "לחן איטי, פשטני וגותי". בהמשך, ציינה לשבח את השורה "אנחנו לא רק האמנות של מיכלאנג'לו, הוא לא יכול לשכתב את התוקפנות של הלב הזועם שלי". במגזין הגרדיאן הדגישו כי מדובר ב"שיר שעוסק בדת". בביקורת שיר-אחר-שיר של NME נאמר: "'Bloody Mary' הוא הצד השני של 'Judas', במקרה הזה בהשתתפות מרים המגדלית, עם כלי מיתר עדינים המשלבים מקצבים עוקצניים, היוצרים משהו אלגנטי בצורה מוזרה". כותב גם הוא עבור NME, דן מרטין הפנה כלפי השיר ביקורת חיובית, וכינה אותו "רגע בולט מ-Born This Way". הוא גם שיבח את הדרך בה היא שרה, ואמר כי "זהו רגע אלגנטי ושובה לב". כריס מאהר מ-PopCrush כתב, "הרצועה הזו נבדלת מהשירים האחרים ב-Born This Way, בכך שזה לא מסוג השירים שהייתם מצפים לשמוע במועדון לילה (על אף הצרחות לסירוגין של ליידי גאגא). עם טון כהה ומפחיד, גאגא מראה שהיא יכולה להאט את הקצב ולהיות קצת מצמררת, עם גוונים מרהיבים". אף על פי שלא יצא כסינגל, הצליח השיר לצבור ביוטיוב עשרות מיליוני צפיות, תוך שנכון לאפריל 2020, האודיו הרשמי של השיר צבר למעלה מ-24 מיליון צפיות. קליפ המילים של השיר אשר הועלה ליוטיוב ב-1 ביולי 2011, הצליח לצבור למעלה משני מיליון צפיות. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-24 מיליון השמעות. בשנת 2013, בעת שהופיעה במונטריאול, קנדה, ביצעה גאגא את השיר, תוך שהיא עלתה לבמה בלבוש מיוחד שהוכן בשביל הביצוע הספציפי הזה, כשעשן מקיף אותה מסביב. במצעד הלבנוני דורג במקום הראשון עוד כאשר יצא ומבלי שהופץ כסינגל והיה לשירה הראשון של גאגא שעשה זאת במדינה. רק לאחר שנתיים, הצליחה לעשות זאת עם שיר נוסף, "Applause". במצעד הסינגלים הטאיוואני דורג "Bloody Mary" במקום הראשון במשך שלושה שבועות רצופים. בשבוע הרביעי, הודח מהמקום הראשון בידי "The Edge of Glory" של גאגא עצמה, גם כן. בשנת 2022 זכה "Bloody Mary" להצלחה בין-לאומית ומחודשת בזכות סדרת הטלוויזיה האמריקאית "ונסדיי" – שם צולמה סצנה בה ונסדיי אדמס רוקדת בנשף לצלילי שיר מסוים; ברשתות החברתיות פורסמו סרטונים בהם הולבש "Bloody Mary" על אותה סצנת הריקוד. כתוצאה מכך, הוא דורג במצעדי השירים השבועיים, כמו גם במצעדים של ספוטיפיי ואפל מיוזיק. בכלי התקשורת פורסם שהשיר "מסומן להיות הלהיט הבא". כמו כן, הפך לוויראלי באפליקציית שיתוף הווידאו טיקטוק, כשרבים ניסו לחקות את אותה הסצנה. בהמשך לכך, פרסמה משפחת אדמס ציוץ בטוויטר בו הוצהר: "אנו רואים אתכם מבצעים את צעדי הריקוד לצלילי 'Bloody Mary' של @ליידי גאגא. אנו מבינים שאחריה עוקבות מפלצות קטנות. אנו מאשרים זאת". גאגא הגיבה לכך מספר שעות לאחר מכן. מידע על היצירה "Bloody Mary" באתר מיוזיק בריינז מידע על הסינגל "Bloody Mary" באתר מיוזיק בריינז מידע על היצירה "Bloody Mary" באתר Discogs סרטון השיר "Bloody Mary" באתר יוטיוב ליידי גאגא, די ג'יי וייט שאדו, פרננדו גריבאי ליידי גאגא, קלינטון ספארס, די ג'יי וייט שאדו, פרננדו גריבאי Lady Gaga – Bloody Mary (באנגלית), נבדק ב-2020-04-14 Born This Way (International Special Edition Version) by Lady Gaga, Genius (באנגלית) I won't cry for you / I won't crucify the things you do / I won't cry for you / See (see), when you're gone, I'll still be Bloody Mary, Genius Chart Search | Billboard, www.billboard.com And when you're gone / I'll tell them my religion's you, Genius When Punktious comes to kill the king upon his throne / I'm ready for their stones, Genius We are not just art for Michelangelo to carve / He can't rewrite the aggro of my furied heart, Genius «Lady Gaga's Born This Way: Track-by-track album review», archive.ph Kerri Mason, Kerri Mason, Lady Gaga ‘Born This Way’: Track-By-Track Review, Billboard, ‏2011-05-23 (באנגלית אמריקאית) Portada, CNN (בספרדית) Lady Gaga's 'Born This Way': A Track-by-Track Breakdown | Rolling Stone, web.archive.org, ‏2015-07-28 Jonze, Tim (2011-05-18). "Lady Gaga: Born This Way – review". The Guardian (באנגלית בריטית). ISSN 0261-3077. נבדק ב-2020-04-14. NME, Album Review: Lady Gaga, 'Born This Way', NME, ‏2011-05-17 (באנגלית בריטית) «Lady Gaga, 'Born This Way' - Track-By-Track Album Review» Cristin MaherCristin Maher, Lady Gaga, 'Born This Way (Deluxe Edition)' – Album Review, PopCrush (באנגלית) Lady Gaga - Bloody Mary (Official Audio) Bloody Mary-Lady Gaga Lyrics Bloody Mary, נבדק ב-2020-04-14 Lady Gaga Bloody Mary Live Montreal 2013 HD 1080P The official lebanese Top 20 - Lady Gaga, The official lebanese Top 20 Taiwan Top 10 (2011-06-11), Top40-Charts.com (באנגלית) Taiwan Top 10 (2011-07-02), Top40-Charts.com (באנגלית) Lady Gaga has seen Wednesday dancing to 'Bloody Mary', Capital (באנגלית) Hannah Dailey, Hannah Dailey, Lady Gaga Is Loving the Viral ‘Wednesday’ ‘Bloody Mary’ TikTok Dance Trend, Billboard, ‏2022-12-02 (באנגלית אמריקאית) Lady Gaga e Wandinha interagem nas redes sociais, enquanto ‘Bloody Marry’ cresce no Spotify - POPline, ‏2022-12-02 (ב־Brazilian Portuguese) I see you doing my dance moves to @LadyGaga ’s Bloody Mary. I understand she is followed by little monsters. I approve., Twitter Slay Wednesday! 💋 You’re welcome at Haus of Gaga anytime (and bring Thing with you, we love paws around here 😉), Twitter Hot 100 Songs, Billboard, ‏2023 (באנגלית אמריקאית) Billboard Global 200, Billboard, ‏2023 (באנגלית אמריקאית) Billboard Global Excl. U.S., Billboard, ‏2023 (באנגלית אמריקאית) Radio Songs 2023, Billboard, ‏2023 (באנגלית) Pop Airplay Songs, Billboard, ‏2023 (באנגלית אמריקאית) Adult Contemporary Songs, Billboard, ‏2023 (באנגלית אמריקאית) Adult Pop Airplay Songs, Billboard, ‏2023 (באנגלית אמריקאית) Lady Gaga – Bloody Mary, BPI Born This Way by Lady Gaga (באנגלית אמריקאית), נבדק ב-2020-04-14